Villain (film, 1971)
<s>Villain () je britanski kriminalistički film snimljen 1971. godine u režiji Michaela Turnera.</s><s>Predstavlja adaptaciju romana The Burden of Proof Jamesa Barlowa.</s><s>Protagonist, čiji lik tumači Richard Burton, je Vic Dakin, sadistički vođa bande londonskih pljačkaša koji održava bizarnu homoseksualnu vezu sa Wolfiejem, svojim potčinjenim (koga glumi Ian McShane).</s><s>Radnja prikazuje kako Dakin i njegova banda nastoje osigurati zaštitu od policije ucjenjujući uticajnog homoseksualnog člana parlamenta (čiji lik tumači Donald Sinden), ali kako im je svejedno na tragu policijski inspektor (koga tumači Nigel Davenport).</s>

<s>Scenario za film su napisao britanski televizijski scenaristi Dick Clement i Ian La Frenais zajedno sa američkim glumcem Alom Lettierijem koji je, s obzirom na tazbinske veze, dobro poznavao mafijaški milje u svom rodnom New Yorku.</s><s>Kao inspiracija za naslovni lik je, pak, poslužio zloglasni londonski gangster Ronnie Kray, a lik njegovog zaštitnika je modeliran po Lordu Bothbyju.</s><s>Burton je, pak, bio oduševljen filmom koji mu je dao priliku da tumači gangstera, odnosno snima akcijske scene.</s><s>Villain se, kao i mnoga slična ostvarenja žanra u to vrijeme, isticao izuzetno eksplicitnim i brutalnim nasiljem, ali je bio još neobičniji zbog eksplicitnog prikaza homoseksualne veze između dvoje glavnih likova.</s><s>Producenti su, na kraju, bojeći se cenzure, te scene izbacili iz svoje verzije.</s><s>Villain je, međutim, svejedno neslavno propao na američkim kino-blagajnama, ali i kod tadašnjih kritičara, pri čemu se posebno isticalo Burtonovo slabo i neuvjerljivo vladanje cockney dijalektom.</s><s>Iako su kritike u Britaniji bile nešto bolje, relativno je brzo pao u zaborav, ali i doprinio da se Burton više ne smatra vrhunskom filmskom zvijezdom.</s>

<s>Uloge
 Richard Burton ...</s><s>Vic Dakin
 Ian McShane ...</s><s>Wolfe Lissner
 Nigel Davenport ...</s><s>Bob Matthews
 Fiona Lewis ...</s><s>Venetia
 Joss Ackland ...</s><s>Edgar Lowis
 T. P. McKenna ...</s><s>Frank Fletcher
 Donald Sinden ...</s><s>Gerald Draycott
 Cathleen Nesbitt ...</s><s>Mrs Dakin
 Colin Welland ...</s><s>Tom Binney
 Tony Selby ...</s><s>Duncan
 Del Henney ...</s><s>Webb
 John Hallam ...</s><s>Terry
 James Cossins ...</s><s>Brown
 Anthony Sagar ...</s><s>Danny
 Clive Francis ...</s><s>Vivian
 Elizabeth Knight ...</s><s>Patti
 Shirley Cain ...</s><s>Mrs Matthews</s>

<s>Izvori</s>

<s>Vanjske veze
 
 
 Villain at BFI Screenonline
 "Villain" at cinemaretro.com
 "Villain" at Cinedelica.com</s>

<s>Britanski filmovi
Kriminalistički filmovi
Gangsterski filmovi
Dramski filmovi
Pljačkaški filmovi
Filmovi sa LGBT tematikom</s>

